विलायत पोर्टल : प्राप्त जानकारी के अनुसार सिपाहे पासदाराने इंक़ेलाब के जनरल मोहम्मद अली जाफेरी ने बयान जारी करते हुए आईआरजीसी बल का समर्थन करने के लिए देश वासियों और सरकार का धन्यवाद करते हुए कहा है कि सिपाह हर स्थिति में देश की रक्षा करने के लिए तत्पर है । जनरल सरदार जाफेरी ने कहा कि अमेरिका को क़दम क़दम पर ईरान के सामने पराजय का सामना करना पड़ा है जिसका आभास अमेरिकी राष्ट्रपति के हालिया बयान से हो जाता है । जनरल जाफेरी ने कहा कि इस्लामी क्रांति का प्रभाव क्षेत्र बढ़ता ही जा रहा ही और इसे रोकना साम्राज्यवादी शक्तियों के हाथों में नहीं है । सरदार मोहम्मद अली जाफेरी ने कहा कि अमेरिका और उसके क्षेत्रीय सहयोगी जानते हैं कि वह ईरान को कोई हानि नहीं पहुंचा सकते, अगर वह ईरान के विरुद्ध कोई आक्रमक कार्यवाही करने में सक्षम होते तो बहुत पहले यह काम कर चुके होते । उन्हें प्यार की भाषा समझ में नहीं आती, वह हथियार और शक्ति की भाषा समझते हैं, वह हथियार जो उन्हें समझा सके कि क्षेत्र में उनके सभी षड्यंत्र विफल हो चुके हैं । उनका इस्राईल के साथ मुस्लिम देशों के संबंध सामान्य बनाने का षड्यंत्र हो या आतंकवाद के रूप में छदम युद्ध की साज़िश, सब नाकाम हो चुके हैं ।